સમગ્ર આફ્રિકાની વસતિ ભારત કરતાંય ઓછી છે – 120 કરોડ. આ વિશાળ ખંડ 55 દેશોમાં વહેંચાયેલો છે અને ઉત્તરમાં 25 ટકા જેટલો વિશાળ વિસ્તાર સહરાના રણમાં રોકાઈ જાય છે. જંગલો પણ આફ્રિકામાં હજી બચ્યા છે એટલે દુનિયાની સરેરાશ કરતાં જંગલની સરેરાશ પણ ટકી રહી છે. આ સંજોગમાં ભારતની જેમ માત્ર ખેતી પર આધાર રાખવાને બદલે ટ્રેડ અને ઇન્ડસ્ટ્રી પર સવારી કરવી પડશે એવું છેલ્લા કેટલાક દાયકાથી આફ્રિકાના નેતાઓ પણ સમજવા લાગ્યા છે.